
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1660 

7 Αυγούστου 2015 


ΑΠΟΦΑΣΕΙ Σ 

Αριθ. οικ. 35854/9964 

Καθορισμός αρμοδιοτήτων στον Υφυπουργό Εργασίας, 
Κοινωνικής Ασφάλισης και Κοινωνικής Αλληλεγγύ¬ 
ης, Παύλο Χαϊκάλη. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) του άρθρου 83 παρ. 2 του Συντάγματος, 

β) των άρθρων 41 παρ. 5 και 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
(Π.δ. 63/2005, Α' 98), 

γ) του Π.δ. 113/2014 «Οργανισμός Υπουργείου Εργασί¬ 
ας, Κοινωνικής Ασφάλισης και Πρόνοιας», Α' 180, όπως 
ισχύει, 

δ) του Π.δ. 22/2015 «Διορισμός του Αλέξιου Τσίπρα του 
Παύλου, ως Πρωθυπουργού» (Α' 18), 

ε) του Π.δ. 54/2015 (ΦΕΚ Α' 83) «Διορισμός Υπουργών, 
Αναπληρωτών Υπουργών και Υφυπουργών», 

στ) του άρθρου 27 του Ν. 4320/2015 «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
Κυβερνητικών οργάνων και λοιπές διατάξεις.» (Α’ 29). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

Στον Υφυπουργό Εργασίας, Κοινωνικής Ασφάλισης και 
Κοινωνικής Αλληλεγγύης, Παύλο Χαϊκάλη, ανατίθεται 
η άσκηση: 

1. Των αρμοδιοτήτων όλων των οργανικών μονάδων 
(Γενικής Διεύθυνσης, Διευθύνσεων, Τμημάτων, Αυτοτε¬ 
λούς Τμήματος) της Γενικής Γραμματείας Κοινωνικών 
Ασφαλίσεων του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης. 

2. Της εποπτείας: 

α) των Φορέων Κοινωνικής Ασφάλισης, του Μετοχι¬ 
κού Ταμείου Πολιτικών Υπαλλήλων (Μ.Τ.Π.Υ.), της Ηλε¬ 
κτρονικής Διακυβέρνησης Κοινωνικής Ασφάλισης Α.Ε. 
(Η.ΔΙ.Κ.Α.) και της Εθνικής Αναλογιστικής Αρχής (Ε.Α.Α.). 


β) των Ταμείων Επαγγελματικής Ασφάλισης, 
γ) της είσπραξης ασφαλιστικών εισφορών, από τους 
φορείς Κοινωνικής Ασφάλισης εποπτείας Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης, υπέρ Εθνικού Οργανισμού Παροχής Υπηρεσιών 
Υγείας (Ε.Ο.Π.Υ.Υ.) και απόδοσης τους στον Οργανισμό 
αυτόν καθώς και της εποπτείας της λειτουργίας των 
Φορέων Κοινωνικής Ασφάλισης (Φ.Κ.Α.) σε σχέση με 
τον Ε.Ο.Π.Υ.Υ. 

3. Των αρμοδιοτήτων του Τμήματος Στρατηγικού Σχε- 
διασμού Παρακολούθησης και Αξιολόγησης Πολιτικών 
Ασφάλισης (ΗΛΙΟΣ) και Προνοιακών Παροχών. 

Άρθρο 2 

1. Στις κατά το άρθρο 1 αρμοδιότητες περιλαμβάνο¬ 
νται: α) οι κοινοβουλευτικές αρμοδιότητες, 

β) η πρόταση για την έκδοση ατομικών και κανονιστι¬ 
κών διαταγμάτων, 

γ) η έκδοση πράξεων ατομικού και κανονιστικού χα¬ 
ρακτήρα, 

δ) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 
ε) η υποβολή ερωτημάτων προς το Νομικό Συμβούλιο 
του Κράτους, 
στ) η έκδοση εγκυκλίων. 

2. Οι κατά το άρθρο 1 και 2 αρμοδιότητες ασκούνται 
παράλληλα από τον Υπουργό Εργασίας, Κοινωνικής 
Ασφάλισης και Κοινωνικής Αλληλεγγύης. 

Αρθρο 3 

Εξαιρούνται και παραμένουν στον Υπουργό: 
α) ο προσδιορισμός της πολιτικής του Υπουργείου 
στο πλαίσιο των αποφάσεων του Υπουργικού Συμβου¬ 
λίου και των λοιπών συλλογικών κυβερνητικών οργάνων, 
καθώς και ο συντονισμός της εφαρμογής της πολιτικής 
αυτής, 

β) η νομοθετική πρωτοβουλία, 
γ) η εκπροσώπηση του Υπουργείου στην Ευρωπαϊκή 
Ένωση και τους Διεθνείς Οργανισμούς, 
δ) η εκπροσώπηση του Ελληνικού Δημοσίου, 
ε) ο διορισμός, η σύνθεση, συγκρότηση και ανασύν¬ 
θεση των Διοικήσεων, των Διοικητικών Συμβουλίων της 
περίπτωσης α) της παραγράφου 2, του άρθρου 1 της 
παρούσης καθώς και η συγκρότηση όλων των Συμβου- 

λίων, Ομάδων Εργασίας, υπηρεσιακών συμβουλίων και 
των πόσης (ρύσεως Επιτροπών και όλων των λοιπών 
συλλογικών οργάνων των ανωτέρω, όπως αυτά προ- 
βλέπονται από το νόμο, 

στ) η άρση διαφωνίας του Κυβερνητικού Επιτρόπου 
σε αποφάσεις Διοικητικών Συμβουλίων των Φορέων 
Κοινωνικής Ασφάλισης. 

Αρθρο 4 

Η ισχύς της παρούσας αρχίζει από τη δημοσίευση της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2015 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

Ο ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΓΕΩΡΓΙΟΣ ΚΑΤΡΟΥΓΚΑΛΟΣ 

